CELEX: 32014D0700
Language: fi
Date: 2014-10-08 00:00:00
Title: Neuvoston päätös 2014/700/YUTP, annettu 8 päivänä lokakuuta 2014 , Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta

9.10.2014   
            
            
               FI
            
            
               Euroopan unionin virallinen lehti
            
            
               L 293/34
            
         NEUVOSTON PÄÄTÖS 2014/700/YUTP,
   annettu 8 päivänä lokakuuta 2014,
   Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista tasavaltaa koskevista rajoittavista toimenpiteistä annetun neuvoston päätöksen 2013/183/YUTP (1) ja erityisesti sen 19 artiklan,
   sekä katsoo seuraavaa:
   
               (1)
            
            
               Neuvosto hyväksyi 22 päivänä huhtikuuta 2013 päätöksen 2013/183/YUTP.
            
         
               (2)
            
            
               Yhdistyneiden kansakuntien turvallisuusneuvoston Korean demokraattista tasavaltaa koskevan päätöslauselman 1718 (2006) nojalla perustettu pakotekomitea, jäljempänä 'pakotekomitea', hyväksyi 28 päivänä heinäkuuta 2014 uuden yhteisön lisäämisen konsolidoituun luetteloonsa henkilöistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Pakotekomitea saattoi 30 päivänä heinäkuuta 2014 ajan tasalle luettelon henkilöistä ja yhteisöistä, joihin kohdistetaan rajoittavia toimenpiteitä.
            
         
               (4)
            
            
               Päätöksen 2013/183/YUTP 22 artiklan 1 kohdan mukaisesti kyseisen päätöksen liitteessä I olevaa luetteloa olisi näin ollen muutettava.
            
         
               (5)
            
            
               Lisäksi päätöksen 2013/183/YUTP liitettä II olisi muutettava, koska yhden luetteloon merkityn henkilön ilmoitetaan kuolleen,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2013/183/YUTP liitteet I ja II tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Luxemburgissa 8 päivänä lokakuuta 2014.
      
         
            Neuvoston puolesta
         
         
            Puheenjohtaja
         
         M. LUPI
      
   
   
      (1)  EUVL L 111, 23.4.2013, s. 52.
   
      LIITE
      
                  I
               
               
                  Lisätään seuraavassa mainittu yhteisö päätöksen 2013/183/YUTP liitteessä I olevaan luetteloon:
                  Luettelo 13 artiklan 1 kohdan a alakohdassa tarkoitetuista henkilöistä ja 15 artiklan 1 kohdan a alakohdassa tarkoitetuista henkilöistä ja yhteisöistä
                  B.   Yhteisöt
                  
                               
                           
                           
                              Nimi
                           
                           
                              Peitenimi
                           
                           
                              Sijainti
                           
                           
                              Nimeämispäivä
                           
                           
                              Muut tiedot
                           
                        
                              20.
                           
                           
                              Ocean Maritime Management Company, Limited
                              (OMM)
                           
                           
                               
                           
                           
                              Donghung Dong, Central District, PO BOX 120, Pyongyang, DPRK;
                              Dongheung-dong Changgwang Street, Chung-Ku, PO Box 125, Pyongyang.
                           
                           
                              28.7.2014
                           
                           
                              Ocean Maritime Management Company, Limited (IMO-tunnistenumero: 1790183) on Chong Chon Gang -nimisen aluksen liikennöitsijä/käyttäjä. Sillä oli keskeinen rooli Kuubasta Pohjois-Koreaan heinäkuussa 2013 suuntautuneen aseista ja niihin liittyvistä tarvikkeista koostuneen kätketyn rahdin kuljetuksen järjestämisessä. Ocean Maritime Management Company, Limited edisti näin ollen päätöslauselmilla kiellettyjä toimia, erityisesti asevientikieltoa, josta määrätään päätöslauselmassa 1718 (2006), sellaisena kuin se on muutettuna päätöslauselmalla 1874 (2009), ja näillä päätöslauselmilla määrättyjen toimenpiteiden noudattamatta jättämistä.
                           
                        
            
                  II
               
               
                  Korvataan päätöksen 2013/183/YUTP liitteessä I olevat seuraavia henkilöitä ja yhteisöjä koskevat merkinnät seuraavasti:
                  Luettelo 13 artiklan 1 kohdan a alakohdassa tarkoitetuista henkilöistä ja 15 artiklan 1 kohdan a alakohdassa tarkoitetuista henkilöistä ja yhteisöistä
                  A.   Henkilöt
                  
                               
                           
                           
                              Nimi
                           
                           
                              Peitenimi
                           
                           
                              Syntymäaika
                           
                           
                              Nimeämispäivä
                           
                           
                              Muut tiedot
                           
                        
                              2.
                           
                           
                              Ri Je-Son
                           
                           
                              Nimi koreaksi:
                              
                                 ;
                              Nimi kiinaksi:
                              
                                 
                              alias Ri Che Son
                           
                           
                              Syntynyt 1938
                           
                           
                              16.7.2009
                           
                           
                              Atomienergiateollisuudesta vastaava ministeri huhtikuusta 2014 alkaen. Atomienergiaviraston (General Bureau of Atomic Energy, GBAE), joka on Pohjois-Korean ydinenergiaohjelmaa ohjaava virasto, entinen johtaja; edistänyt useita ydinalan hankkeita, mukaan lukien GBAE:n valvonnassa olevat Yongbyon Nuclear Research Centre ja Namchongang Trading Corporation.
                           
                        B.   Yhteisöt
                  
                               
                           
                           
                              Nimi
                           
                           
                              Peitenimi
                           
                           
                              Sijainti
                           
                           
                              Nimeämispäivä
                           
                           
                              Muut tiedot
                           
                        
                              14.
                           
                           
                              Leader (Hongkong) International
                           
                           
                              Leader International Trading Limited; Leader (Hongkong) International Trading Limited
                           
                           
                              LM-873, RM B, 14/F, Wah Hen Commercial Centre, 383 Hennessy Road, Wanchai, Hongkong, China
                           
                           
                              22.1.2013
                           
                           
                              Leader International (Hongkongin yritysrekisterinumero 1177053) hoitaa kuljetuksia Korea Mining Development Trading Corporation (KOMID) -yhtiön puolesta. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä.
                           
                        
            
                  III
               
               
                  Poistetaan seuraavassa mainittu henkilö päätöksen 2013/183/YUTP liitteessä II olevasta luettelosta:
                  A.   Henkilöt
                  
                           
                              5.
                           
                           
                              JON Pyong-Ho.